open-index/open-wikipedia-markdown huggingface dataset:
უაგა-უაგა

**უაგა-უაგა** () — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 46 913 კაცს. უაგა-უაგა 452 კილომეტრითაა დაშორებული შტატის ადმინისტრაციულ ცენტრ სიდნეის, ხოლო 456 კილომეტრით ქალაქ მელბურნს. ქალაქი დაარსდა 1829 წელს. მდებარეობს ზღვის დონიდან 147 მეტრზე. ნალექების წლიური რაოდენობა შეადგენს 567,6 მმ-ს.

## რესურსები ინტერნეტში 
* Wagga Wagga City Council Homepage
* Wagga Guide

## სქოლიო
უმაღლესი ლიგა 2001—2002

**უმაღლესი ლიგა 2001-2002** — უმაღლესი ლიგის მეცამეტე გათამაშება. გამარჯვებული გახდა ქუთაისის „ტორპედო“, მეორე ადგილზე გავიდა თბილისის „ლოკომოტივი“, მესამეზე – თბილისის „დინამო“.

## პირველი რაუნდი 
## მეორე რაუნდი 
### საჩემპიონო ჯგუფი 
### დამაქვეითებელი ჯგუფი 
## ფლეი–ოფი 
## იხილეთ აგრეთვე 
* საქართველოს თასი 2001-2002

კატეგორია:უმაღლესი ლიგის სეზონები
კატეგორია:2001 წელი ქართულ ფეხბურთში
კატეგორია:2002 წელი ქართულ ფეხბურთში
ქრისტოფ სალიჩეტი

thumb|ქრისტოფორო ანტუან სალიჩეტი
**ანტუან ქრისტოფ სალიჩეტი** (ფრ. Antoine Christophe Saliceti; დაბ. Antonio Cristoforo Saliceti: Antoniu Cristufaru Saliceti კორსიკულად; დ. 26 აგვისტო, 1757 — გ. 23 დეკემბერი, 1809) — ფრანგი პოლიტიკოსი, საფრანგეთის რევოლუციის გამოჩენილი მოღვაწე. წარმოშობით კორსიკელი. იყო კონვენტის წევრი. მან ნაპოლეონს პოლიტიკური მხარდაჭერა აღმოუჩინა. იმპერიის წლებში მუშაობდა ელჩად ლუკასა (იტ. Lucca) და ნეაპოლში.

კატეგორია:დაბადებული  26 აგვისტო
კატეგორია:დაბადებული 1757
კატეგორია:გარდაცვლილი 23 დეკემბერი
კატეგორია:გარდაცვლილი 1809
კატეგორია:საფრანგეთის რევოლუცია
კატეგორია:ფრანგი დიპლომატები
ჰენრი ფორდი

**ჰენრი ფორდი** (; დ. 30 ივნისი, 1863 — გ. 7 აპრილი, 1947) — ამერიკელი მილიარდერი ბიზნესმენი. მუშაობა დაიწყო დეტროიტის საავტომობილო მაღაზიაში. 1893 წელს შექმნა საკუთარი მანქანის მოდელი. 1903 წელს დააფუძნა „ფორდის ავტოკომპანია“. 1909 წელს მისმა კომპანიამ იმდენად განავითარა საავტომობილო წარმოება, რომ დაიწყო მანქანების მასობრივი წარმოება და რევოლუცია მოახდინა სამანქანო ინდუსტრიაში. ფორდის მანქანა ამერიკაში ყველაზე ცნობილი საავტომობილო მარკა გახდა.

ჰენრი ფორდმა 57 წლის ასაკში საკუთარი ქონება 188,1 მილიარდ აშშ დოლარამდე გაზარდა. ჰენრის იცნობს ყველა იმიტომ, რომ სწორედ მან დაუდო სათავე საავტომობილო წარმოებას.

მისი მშობლები ფერმერები იყვნენ, თუმცა ახალგაზრდა ფორდი მალევე მიხვდა, რომ მას ნამდვილად არ სურდა მთელი ცხოვრება მინდორში მუშაობაში გაეტარებინა, მით უმეტეს, რომ ბავშვობიდანვე საინჟინრო საქმე იტაცებდა. 12 წლის ჰენრიმ სახლი დატოვა და ქარხანაში მექანიკოსად დაიწყო მუშაობა, 28 წლის კი ტომას ედნისონის კომპანიაში მოეწყო, სადაც ძრავასთან დაკავშირებული პირველი ექსპერტიმენტები ჩაატარა. 36 წლის ჰენრიმ თავისი პირველი საავტომობილო კომპანია Detroit Automobile Company გახსნა, რომელიც ორი წლის შემდეგ გაკოტრდა. მოგვიანებით ფორდმა პარტნიორთან ლელანდთან ერთად Henry Ford Company დააარსა. მალევე დამფუძნებლებს შორის უთანხმოება მოხდა და შედეგად, ფორდმა ეს კომპანია დატოვა. ლელანდმა კი მას სახელი გადაარქვა და Cadillac უწოდა. ფორდის მესამე კომპანია წარმატებული გამოდგა, მისი დამფუძნებელი კი ავტომანქანათმშენებლობის ისტორიაში შევიდა, როგორც ადამიანი, რომელმაც კონვეინერი მასობრივ წარმოებაში პირველად დანერგა, ხოლო Ford-ის ავტომობილები ლეგენდარულად აქცია.

1945 წლის სექტემბერს გავიდა პენსიაზე, ხოლო 1947 წლის 7 აპრილს, 83 წლის ასაკში ჰენრი ფორდი გარდაიცვალა თავის ტვინში სისხლის ჩაქცევით. დასაფლავებულია ფორდის საგვარეულო სასაფლაოზე, დეტროიტში .
## ლიტერატურა
* 
* Higham, Charles, *Trading with the Enemy* The Nazi–American Money Plot 1933–1949 ; Delacorte Press 1983
* Kandel, Alan D. "Ford and Israel" *Michigan Jewish History* 1999 39: 13–17. covers business and philanthropy
* Lee, Albert; *Henry Ford and the Jews*; Rowman & Littlefield Publishers, Inc., 1980; ISBN 0-8128-2701-5
* 
* Reich, Simon (1999) "The Ford Motor Company and the Third Reich" *Dimensions*, 13(2):15–17 online
* 

## რესურსები ინტერნეტში
* Full text of *My Life and Work * from Project Gutenberg
* Timeline 
* Quotes 
* Nevins and Hill tell the story of Peace Ship in *American Heritage* 
* The Henry Ford Heritage Association
* *The Washington Post* reports on Ford and General Motors response to alleged collaboration with Nazi Germany
* "Power, Ignorance, and Anti-Semitism: Henry Ford and His War on Jews" by Jonathan R. Logsdon, Hanover Historical Review 1999

## სქოლიო
კატეგორია:ამერიკელი მრეწველები
კატეგორია:დაბადებული  30 ივნისი
კატეგორია:დაბადებული 1863
კატეგორია:გარდაცვლილი 7 აპრილი
კატეგორია:გარდაცვლილი 1947
კატეგორია:ინგლისელი ამერიკელები
კატეგორია:ირლანდიელი ამერიკელები
კატეგორია:XX საუკუნის ამერიკელი ბიზნესმენები
ვულონგონგი

**ვულონგონგი** () — ქალაქი სამხრეთ ავსტრალიის შტატ ახალ სამხრეთ უელსში. 2011 წლის მონაცემებით ქალაქის მოსახლეობა შეადგენს 245 942 კაცს.

## გეოგრაფია 
ვულონგონგი მდებარეობს 84 კილომეტრში სამხრეთ-დასავლეთით შტატის ადმინისტრაციულ ცენტრ სიდნეიდან, მთების კემბლის და კეირის ძირში. ქალაქი მდებარეობს ტასმანიის ზღვის სანაპიროზე. ქალაქთან ახლოს მდებარეობს ტბა-ლაგუნა — ილავარა.

### კლიმატი 
ქალაქში კლიმატი რბილი, ნოტიო და ოკეანურია. ზამთრის საშუალო ტემპერატურაა +12-+13 °С, ზაფხულის — +21-+22 °С. ნალექების (წვიმის სახით) წლიური რაოდენობა შეადგენს 1321,2 მმ-ს. თვეში წვიმიანი დღეების რაოდენობა შეადგენს — 7-10 დღიდან ზამთარში 13-15 დღემდე ზაფხულში. ზაფხულში სიცხე რბილდება მუდმივი ბრიზით.

## ისტორია 
თანამედროვე ქალაქის ადგილას ძველი დროიდან ცხოვრობდნენ ავსტრალიელი აბორიგენები, თვითონ სახელი *ვულონგონგი* წარმოიშვა მათი ენიდან. ევროპელების პირველი დაფიქსირებული ვიზიტი მოხდა 1796 წელს, მათ შორის იყვნენ მეთიუ ფლინდერსი და ჯორჯ ბასი. XIX საუკუნის დასაწყისში დაარსდა კოლონიზატორების პირველი დასახლებები. XIX საუკუნის შუიდან მოსახლეობის ძირითადი საქმიანობა იყო ქვანახშირის მოპოვება.

შემდგომში ვულონგონგი გახდა შავი მეტალურგიის ცენტრი, მაგრამ ბოლო წლებში ვულონგონგის მსხვილმა (და ერთადერთი) ფოლადჩამომსხმელმა ქარხანამ, რომელიც ეკუთვნის კორპორაცია BlueScope Steel-ს, მნიშვნელოვნად შეამცირა წარმოების მოცულობა. დღეისათვის ქალაქის მოსახლეობის საკმაო ნაწილი დაკავებულია ვულონგონგის უნივერსიტეტში. ქალაქის შემოგარენში მდებარეობს პორტ-კემბლა — ქვეყნის ერთ-ერთი მსხვილი საპორტო და ინდუსტრიული ზონა.

## დაძმობილებული ქალაქები 
*  კავასაკი, იაპონია, 1987 წლიდან
*  ოჰრიდი, ჩრდილოეთი მაკედონია, 1999 წლიდან
*  ლონგუანი, ჩინეთი, 2000 წლიდან

## რესურსები ინტერნეტში 
* Grand Pacific Drive
* Tourism Wollongong

## სქოლიო
ვილნიუსის საპრეზიდენტო რეზიდენცია

მინი|350პქ|ვილნიუსის საპრეზიდენტო სასახლე
**საპრეზიდენტო სასახლე** () — ლიეტუვის პრეზიდენტის ოფიციალური რეზიდენცია ვილნიუსის ძველ ქალაქში. სასახლის ისტორია XIV საუკუნეში იწყება და არსებობის განმავლობაში მრავალჯერადი რეკონსტრუქცია განიცადა, რომელთაც გამოჩენილი არქიტექტორები ხელმძღვანელობდნენ, მათ შორის ლაურინას გუცევიჩიუსი და ვასილი სტასოვი. 1997 წელს სასახლე ლიეტუვის პრეზიდენტის ოფიციალური რეზიდენცია გახდა.

## რესურსები ინტერნეტში
* Institution of the President of the Republic of Lithuania
* Prezidentūra atvėrė duris paprastiems mirtingiesiems

კატეგორია:საპრეზიდენტო რეზიდენციები
კატეგორია:ლიეტუვის შენობა-ნაგებობები
პოლ ბარასი

thumb|პოლ ბარასი
**პოლ ფრანსუა ჟან ნიკოლა ვიკონტ დე ბარასი** (; დ. 30 ივნისი, 1755 — გ. 29 იანვარი, 1829) — საფრანგეთის რევოლუციის მოღვაწე, კონვენტის კომისარი, დირექტორიის წევრი და მისი ფაქტობრივი ხელმძღვანელი 1795–1799 წლებში. 1799 წლის 18 ბრიუმერის გადატრიალების შემდეგ პოლიტიკურ ცხოვრებას ჩამოშორდა. 

ბარასმა ხელი შეუწყო 1796 წლის 9 მარტს მისი ყოფილი საყვარლის, ჟოზეფინ ბოარნესა და ნაპოლეონ ბონაპარტის დაქორწინებას.

## რესურსები ინტერნეტში 
* პოლ ბარასი ენციკლოპედია ბრიტანიკაზე.

კატეგორია:ფრანგი პოლიტიკოსები
კატეგორია:საფრანგეთის რევოლუციის ფიგურები
კატეგორია:დაბადებული 30 ივნისი
კატეგორია:დაბადებული 1755
კატეგორია:გარდაცვლილი  29 იანვარი
კატეგორია:გარდაცვლილი 1829
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
DELAG

მინი|ZeppelinLZ127a
**DELAG** ( — „გერმანული საჰაერო მგზავრობის კორპორაცია“) — მსოფლიოს პირველი ავიაკომპანია, რომელიც ცეპელინის თვითმფრინავს იყენებდა. კომპანია დაარსდა 1909 წლის 16 ნოემბერს მთავრობის დახმარებით და ცეპელინ კორპორაციის მიერ აწყობილ საჰაერო მანქანებს უწევდა ექსპლუატაციას. კომპანიის შტაბ-ბინა ფრანკფურტში მდებარეობდა.

## რესურსები ინტერნეტში
* The Early Years of German Commercial Aviation 
* Airships: A Zeppelin History Site
* Information about DELAG successor Deutsche Zeppelin-Reederei

კატეგორია:ავიაკომპანიები
კატეგორია:ავიაციის ისტორია
ავსტრალიის შტატების დედაქალაქების სია

ავსტრალიაში არის რვა **შტატის დედაქალაქი**, ყველა მათგანი ფუნქციონირებს სუბ-ნაციონალურ დონეზე.
ქალაქი კანბერა წარმოადგენს მთლიანად ავსტრალიის კავშირის დედაქალაქს. ქვეყნის დედაქალაქი იყო აგრეთვე მელბურნიც 1901 - 1927 წლებში, სანამ დედაქალაქი გადავიდოდა ახლად შექმნილ ქალაქ კანბერაში.

## სქოლიო 
კატეგორია:ავსტრალიის დემოგრაფია
ნოვრა

**ნოვრა** () — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 27 988 ადამიანს. ნოვრა შტატის ადმინისტრაციულ ცენტრ სიდნეიდან დაშორებულია 170 კილომეტრით. ქალაქიდან რამდენიმე კილომეტრში მდებარეობს ტასმანიის ზღვა. ქალაქში მოედინება მდინარე შოალჰავენი, რომლის ნაპირებზე გაშენებულია ნოვრის პარკი. ნოვრაში მდინარეზე გადებულია 342 მეტრი სიგრძის მქონე ნოვრის ხიდი, რომელიც 1881 წელს აშენდა. ნალექების წლიური რაოდენობა შეადგენს 1254 მმ-ს. ყველაზე ცხელი თვეებია იანვარი და თებერვალი, ყველაზე ცივი თვეები — ივლისი და აგვისტო.

## კლიმატი 
## რესურსები ინტერნეტში
* Shoalhaven City Council
* Shoalhaven Community Portal 

## სქოლიო
იერუსალიმის გერბი

**იერუსალიმის გერბი** — ისრაელის ქალაქ იერუსალიმის გერბი, რომელიც შექმნა 1950-1950 წლებში ელია კორენმა, ენრეალთა ეროვნული ფონდის გრაფიკული განყოფილების დირექტორმა. გერბზე დახატული ლომი გამოხატავს იუდას ლომს, უკანა ფონი გამოხატავს დასავლეთ კედელს, ხოლო ოლივის ტოტი მშვიდობის ნიშანია. ზემოთაა ჩანაწერი, რომელიც სიტყვა „იერუსალიმის“ ებრაული ჩანაწერია (*იერუშალაიმი*).

## იხილეთ აგრეთვე 
* იერუსალიმის ჯვარი

## რესურსები ინტერნეტში 
* Jerusalem Civil Ensign.

## სქოლიო 
კატეგორია:იერუსალიმი
კატეგორია:ისრაელის გერბები
კატეგორია:გერბები ანბანის მიხედვით
ლისმორი

**ლისმორი** () — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 27 474 კაცს. იგი 764 კილომეტრითაა დაშორებული შტატის ადმინისტრაციულ ცენტრ სიდნეის. ქალაქთან ახლოს მდებარეობს ლისმორის აეროპორტი. ლისმორიდან რამდენიმე კილომეტრში ორი შტატის, კუინზლენდის და ახალი სამხრეთი უელსის ოფიციალური საზღვარია. ლისმორი დაარსდა 1856 წელს. ნალექების წლიური რაოდენობა შეადგენს 1343,0 მმ-ს. ყველაზე ცხელი თვეა იანვარი, ხოლო ყველაზე ცივი — ივლისი.

## რესურსები ინტერნეტში
* Southern Cross University
* Wireless Broadband News
* Northern Rivers Echo newspaper
* Northern Star newspaper
* The Richmond River Historical Society
* Collection of photographs of Lismore in 1995, National Library of Australia
* Lismore Regional Gallery Artabase page 

## სქოლიო
ლვივის ოპერისა და ბალეტის თეატრი

thumb|300px|ლვივის ოპერისა და ბალეტის თეატრი
**ლვივის ოპერისა და ბალეტის სახელმწიფო აკადემიური თეატრი** (), ოპერის თეატრი ქალაქ ლვივში, უკრაინა. თეატრის შენობა აგებული 1897-1900 წლებში. მისი თავდაპირველი სახელი იყო **დიდი თეატრი** (პოლ.: Teatr Wielki; უკრ.: Великий міський театр), სანამ მას 1939 წელს საბჭოთა ხელისუფლება ამჟამინდელ სახელს დაარქმევდა.

## რესურსები ინტერნეტში 
* // The Lviv Theatre of Opera and Ballet - Official website
* // Old Official website 
* // Program of Lviv Opera performances (in English) 
* Opera House, Lviv Krushelnitskaya State Academic Theatre of Opera and Ballet (Lviv)

კატეგორია:ლვივი
კატეგორია:უკრაინის თეატრები
კატეგორია:ოპერისა და ბალეტის თეატრები
კატეგორია:თეატრები ანბანის მიხედვით
წმინდა მერკური

thumb|200px|წმინდა მერკური
**წმინდა მერკური** - მართლმადიდებელი ეკლესიის წმინდანი, ხსენების დღე   არის ძველი სტილით 24  ნოემბერი, ახალი სტილით - 7 დეკემბერი. 

## ბიოგრაფია
დიდმოწამე მერკური წარმოშობით სკვითი იყო და მხედრად მსახურობდა რომაელთა ლაშქარში. უსჯულო იმპერატორმა დეციუსმა (249-251) გამოსცა კანონი, რომელიც რომის მოქალაქეებისგან წარმართული ღვთაებების თაყვანისცემას მოითხოვდა, ქრისტიანებს კი სასიკვდილო სასჯელით ემუქრებოდა. ამ დროს იმპერიას ბარბაროსები დაესხნენ თავს და დეკიუსმა ლაშქრი შეკრიბა მათთან საბრძოლველად. ერთ-ერთი ბრძოლის დროს წმინდა მერკურის უფლის ანგელოზი გამოეცხადა, მახვილი გაუწოდა და უთხრა: „ნუ გეშინია, მხნედ შეებრძოლე მტერს და როცა გაიმარჯვებ, არ დაივიწყო უფალი ღმერთი შენი“. წმინდა მეომარმა ამ მახვილით გაბედულად გაიკაფა გზა მოწინააღმდეგის ურდოებს შორის, ბარბაროსთა მეფეც მოკლა და რომაელებს გამარჯვება მოუტანა. მადლიერმა იმპერატორმა სიმამაცისთვის წმინდა მერკური უხვად დააჯილდოვა და მხედართუფროსად დანიშნა.

წმინდა მხედარს კვლავ გამოეცხადა უფლის ანგელოზი, შეახსენა, ვისგან ებოძა გამარჯვება და ღვთის სამსახურისკენ მოუწოდა. მაშინ წმინდა მერკურის მოაგონდა, რომ მამამისი, გორდიანე, ქრისტიანულ სარწმუნოებას აღიარებდა და თავადაც მოინათლა. მან უარი განაცხადა საზეიმო წარმართულ მსხვერპლშეწირვაში მონაწილეობაზე, რისთვისაც მრისხანე იმპერატორმა თავისთან მოიხმო. მერკურიმ დაუფარავად აღიარა, რომ ქრისტიანი იყო, უღმრთო თვითმპყრობელს ფეხებთან მიუგდო მეომრის სარტყელი და მანტია და მიწიერ პატივზე უარი განაცხადა. საპყრობილეში წმინდანს კვლავ გამოეცხადა ანგელოზი, განამტკიცა და მოუწოდა, ყოველგვარი სატანჯველი გაბედულად დაეთმინა ქრისტესთვის.

ნეტარი მარტვილი ცეცხლის ზემოთ გაჭიმეს, დანებით დასერეს და წკნელებით დაუნდობლად სცემეს. რამდენჯერაც ასე სასტიკად ნაწამები წმიდანი საპყრობილეში ჩააგდეს, იმდენჯერ სასწაულებრივი კურნება მიემადლა უფლისგან, რაც ქრისტეს სარწმუნოების უძლეველობას უმტკიცებდა უსჯულოებს. სიკვდილმისჯილ მერკურის თავად უფალი გამოეცხადა და აღუთქვა, რომ მალე დაიხსნიდა სატანჯველთაგან. დიდმოწამეს კაბადოკიის კესარიაში მოჰკვეთეს თავი. მისი პატიოსანი ცხედარი მირონისა და საკმევლის სურნელს აფრქვევდა და მრავალ სნეულს კურნავდა.

ნეტარმა მერკურიმ სიკვდილის შემდეგაც აღასრულა მხედრული სამსახური მიწიერი ეკლესიის სასიკეთოდ: მღვდელმთავარი ბასილი დიდი (ხს. 14 იანვარს) მხურვალედ ლოცულობდა ყოვლადწმინდა ღვთისმშობლის ხატის წინ და უსჯულო იმპერატორის, იულიანე განდგომილისგან (361-363) მართლმორწმუნეთა დახსნას ითხოვდა. ზეციურმა დედოფალმა შეისმინა მისი ვედრება და მედღესასწაულე ეკლესიიდან წმიდა მხედარი მერკური გამოგზავნა მებრძოლი ეკლესიის დასაცავად: ხატზე ყოვლადწმინდა მარიამის გვერდით აღბეჭდილი დიდმოწამის გამოსახულება გაქრა, შემდეგ კი კვლავ გამოჩნდა გასისხლიანებული მახვილით ხელში. სწორედ ამ დროს სპარსელებთან ომში იულიანე განდგომილი სასიკვდილოდ დაჭრა უცნობმა მეომარმა, რომელიც იმავ წამს გაუჩინარდა. სულთმობრძავი ღვთისმგმობელის უკანასკნელი სიტყვები იყო: „შენ გაიმარჯვე, გალილეველო!“

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:III საუკუნის ქრისტიანი წმინდანები
მეიტლენდი

**მეიტლენდი** () — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერით მისი მოსახლეობა შეადგენს 67 132 კაცს, საშუალო სიმჭიდროვე — 171,26 ად./კმ². მეიტლენდი მოქცეულია სიდნეის მეტროპოლიის ფარგლებში, ქალაქი 35 კილომეტრითაა დაშორებული შტატის ადმინისტრაციულ ცენტრ სიდნეის. ნალექების წლიური რაოდენობა შეადგენს 815,6 მმ-ს, ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.

## რესურსები ინტერნეტში 
* Maitland City Council
* Hunter Region 
* History of the Maitland Mercury - State Library of NSW 

## სქოლიო
კოფს-ჰარბორი

**კოფს-ჰარბორი** () — ქალაქი სამხრეთ ავსტრალიის შტატ ახალ სამხრეთ უელსში. მდებარეობს ტასმანიის ზღვის სანაპიროზე. 2011 წლის აღწერის მონაცემებით ქალაქის მოსახლეობა შეადგენს 45 580 ადამიანს. შტატის ადმინისტრაციულ ცენტრ სიდნეიდან დაშორებულია 540 კილომეტრით. კოფს-ჰარბორი დაარსდა 1870 წელს. ქალაქი მდებარეობს ზღვის დონიდან 21 მ სიმაღლეზე. ნალექების წლიური რაოდენობა შეადგენს 1674,6 მმ-ს, ქალაქის ყველაზე ცხელი თვეა იანვარი, ყველაზე ცივი — ივლისი.

## რესურსები ინტერნეტში
* coffscoastfinda.com.au - Local news and community events for Coffs Coast, NSW
* Coffs Harbour City Council 
* Official Coffs Coast tourism website
* localstudies Local Studies Resources at Coffs Harbour City Library 
* Picture Coffs Harbour - online heritage photo catalogue 
* Coffs Harbour Education Campus 
* Ideas for things to do in Coffs Harbour 

## სქოლიო
სქურის ციხე

**სქურის ციხე** — მდებარეობს წალენჯიხის მუნიციპალიტეტში, მასთან არის ძველი ეკლესიის ნანგრევები, რომელიც დაახლოებით VIII-IX საუკუნეებით თარიღდება. ცალკე შესწავლილი არ არის.

## რესურსები ინტერნეტში
*წალენჯიხის მუნიციპალიტეტის ტურიზმი 

კატეგორია:წალენჯიხის მუნიციპალიტეტის ციხესიმაგრეები
კატეგორია:ეგრისის ციხეები
გრიფითი (ავსტრალია)

**გრიფითი** () — ქალაქი ავსტრალიის ახალი სამხრეთი უელსის შტატში. მდებარეობს კონტინენტის სამხრეთ ნაწილში. 2011 წლის აღწერის მონაცემებით ქალაქის მოსახლეობა შეადგენს 17 616 კაცს. შტატის ადმინისტრაციულ ცენტრ სიდნეიდან დაშორებულია 568 კილომეტრით, ქალაქ  ადელაიდიდან 803 კილომეტრით. დაარსდა 1916 წელს. ნალექების ყოველწლიური რაოდენობა შეადგენს 400.9 მმ-ს.

## რესურსები ინტერნეტში
* traveller 

## სქოლიო
კაკადუს ეროვნული პარკი

**კაკადუს ეროვნული პარკი** მდებარეობს ალიგატორის მდინარეების რეგიონში, ავსტრალიის ჩრდილოეთ ტერიტორიაში, დარვინიდან სამხრეთ-აღმოსავლეთით 171 კმ-ით დაშორებით.

კაკადუს ეროვნული პარკი მოიცავს 1 980 400 ჰექტარს. ჩრდილოეთიდან სამხრეთისკენ 200 კმ-ია, ხოლო აღმოსავლეთიდან დასავლეთისკენ 100 კმ. იგი არის ისრაელის ზომა, დაახლ. ტასმანიის ერთი მესამედი, ან დაახლ. შვეიცარიის ნახევარი.

პარკი არის შეტანილი მსოფლიოს მემკვდირეობის ძეგლების სიაში.

## იხილეთ აგრეთვე
* იუნესკოს მსოფლიო მემკვიდრეობის ძეგლები ავსტრალიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*World heritage listing for Kakadu National Park
*Kakadu National Park website 
*Kakadu National Park tourism website 
*An Easy Adventure 
*Kakadu or Don't
*Aboriginal Tradition 

კატეგორია:ავსტრალიის ეროვნული პარკები
კატეგორია:მსოფლიო მემკვიდრეობის ძეგლები ავსტრალიაში
მაკუორი (ავსტრალია)

**მაკუორი** () — ქალაქი სამხრეთ ავსტრალიის შტატ ახალ სამხრეთ უელსში. მდებარეობს ტასმანიის ზღვის სანაპიროზე. 2011 წლის აღწერის მონაცემებით ქალაქის მოსახლეობა შეადგენს 189 006 კაცს. ფართობი — 644 კმ². მაკუორი 150 კილომეტრითაა დაშორებული შტატის ადმინისტრაციულ ცენტრ სიდნეის.

## დაძმობილებული ქალაქები 
*  ჰაკოდატე, ჰოკაიდო, იაპონია
*  ტანაგურა, ფუკუშიმას პრეფექტურა, იაპონია
*  როტორუა, ბეი-ოვ-პლენტის რეგიონი, ახალი ზელანდია

## რესურსები ინტერნეტში 
* Lake Macquarie City Council
* Lake Macquarie Business Directory 

## სქოლიო
იერუსალიმის ჯვარი

**იერუსალიმის ჯვარი**, ან **ჯვაროსანთა ჯვარი** — ჰერალდიკური ჯვარი და ქრისტიანული სიმბოლო. სიმბოლოზე ცენტრში გამოსახულია ბერძნული ჯვარი, რომლის ირგვლივ თითო კვადრატში გამოსახულია 4 მცირე ბერძნული ჯვარი.

 ]]
სიმბოლოს გამარტივებული ფორმა ცნობილია *„ჯვაროსანთა ჯვრის“* სახელით. ეს სიმბოლო  ჯვაროსნებს მისცა პაპმა ურბან II-ემ  პირველი ჯვაროსნული ლაშქრობის დროს და იგი ასევე გახდა იერუსალიმის გერბი ჯვაროსნების იერუსალიმის სამეფოს არსებობის დროს. 4 მცირე ჯვარი არის ზოგადქრისტიანული სიმბოლო, რომელიც გამოსახავს 4 მოციქულს და მსოფლიოს ოთხ მხარეს, სადაც გავრცელდა ქრისტიანობა იერუსალიმიდან. ეს სიმბოლო ასევე გამოიყენება საქართველოს დროშაზე. 

## იუნიკოდი
ბერძნულ ჯვარს გააჩნია საკუთარი კოდი იუნიკოდში - ეს არის U+2629 CROSS OF JERUSALEM და იგი ასე გამოიყურება  .

## რესურსები ინტერნეტში
*Jerusalem Cross Tattoo - What Does It Mean? 

## იხილეთ აგრეთვე
*საქართველოს დროშა
*იერუსალიმის გერბი

კატეგორია:ქრისტიანობის სიმბოლოები
კატეგორია:საქართველოს დროშა
ღირსი მასტრიდია

**ღირსი მასტრიდია** — მართლმადიდებელი ეკლესიის წმინდანი, ხსენების დღე   არის ძველი სტილით 24  ნოემბერი, ახალი სტილით - 7 დეკემბერი.

## ბიოგრაფია
ღირსი მასტრიდია ეგვიპტის ალექსანდრიაში ცხოვრობდა. მან ქალწულობის აღთქმა დადო, მკაცრად მარხულობდა და გამუდმებით ლოცულობდა. ერთხელ ქალწულის წმინდა ცხოვრებას გამოცდის ჟამი დაუდგა: ერთ ჭაბუკს ბილწი გულისთქმები აღეძრა მის მიმართ და ისე შეავიწროვა, რომ მასტრიდია იძულებული გახდა, შინ გამოკეტილიყო - ტაძარშიც არ დადიოდა. ის წუხდა, რომ უნებლიეთ აცდუნა ჭაბუკი, მისი საცხოვნებელ გზაზე დაყენების საღვთო შური აღეძრა და შინ მოუხმო. როცა შეიტყო, რომ ვაჟს განსაკუთრებით მისი მშვენიერი თვალები იზიდავდა, წმინდა მასტრიდიამ დაუნდობლად დაითხარა ისინი მაქოთი, რომლითაც ტილოს ქსოვდა. ასე დაიხსნა მან ცთუნებისაგან საკუთარი თავი და ჭაბუკიც, რომელიც სინანულში ჩავარდა, ბერად აღიკვეცა და მკაცრ, ასკეტურ ღვაწლს შეუდგა. თავად წმინდა ქალწულმაც ცხოვრება ღვთივსათნო ღვაწლში გალია.

## ლიტერატურა
*„წმიდანთა ცხოვრება“, ტომი IV, თბილისი, 2003 წ.

კატეგორია:მართლმადიდებელი ეკლესიის წმინდანები
ტამუერთი

**ტამუერთი** () — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 36 131 კაცს. ტამუერთი 420 კილომეტრითაა დაშორებული შტატის ადმინისტრაციულ ცენტრ სიდნეის, ხოლო 105 კილომეტრით ქალაქ არმიდეილს. ქალაქი დაარსდა 1818 წელს. იგი მდებარეობს ზღვის დონიდან 404 მეტრზე.

## დაძმობილებული ქალაქები 
## რესურსები ინტერნეტში 
* Tamworth Portal (incl. Tamworth Regional Council's Website)
* Northern Daily Leader - Newspaper 
* 2YOU FM ქალაქის რადიო 88.9FM 

## სქოლიო
პორფირი სტრატილატი

**პორფირი სტრატილატი** –   მართლმადიდებელი ეკლესიის წმინდანი, ხსენების დღე   არის ძველი სტილით 24  ნოემბერი, ახალი სტილით - 7 დეკემბერი.  

## ბიოგრაფია
პორფირი სტრატილატი იმპერატორ მაქსიმინეს მხედართუფროსი იყო დას თან ახლდა მას ეგვიპტეში, როდესაც საწამებლად მეორედ გაიყვანეს წმინდა ეკატერინე, უფლის რჩეულმა ისევ ახოვნად აღიარა მაცხოვარი. იგი თავად მიუახლოვდა ბორბლებს, მაგრამ ანგელოზმა შემუსრა წამების იარაღები და მიმოფანტულმა ნამსხვრევებმა ბევრი წარმართი იმსხვერპლა. ეს სასწაული რომ იხილეს, დედოფალმა ავგუსტამ და მხედართუფროსმა პორფირიმ ორას მეომართან ერთად დაუფარავად აღიარეს ქრისტეს სარწმუნოება, რისთვისაც ყველა სიკვდილით დასაჯეს. 

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 305
მალაბარი

**მალაბარი** — ისტორიული ოლქი სამხრეთ ინდოეთში, არაბეთის ზღვის სანაპიროსა და დასავლეთ გატების მთებს შორის. სამხრეთ მალაბარში არსებობდა ჩერის სახელმწიფო (დაახლოებით ძვ.წ. III ს.-ახ. წ. IX ს.). XV-XVI საუკუნეებში მალაბარის სამთავროებიდან ყველაზე მნიშვნელოვანი იყო კალიკუტი (კოჟიკოდე), XVIII საუკუნეში ტრავანკური და კოჩინი. მალაბარი არის პირველი რაიონი ინდოეთში, რომელიც ევროპული სახელმწიფოების კოლონიური ძარცვის ობიექტი გახდა. XVI საუკუნეში მალაბარში დაარსდა პორტუგალიელთა დასაყრდენი პუნქტები, XVII საუკუნიდან ნიდერლანდელების, ინგლისელების, ფრანგების ფაქტორიები. XVIII საუკუნის ბოლოს მალაბარი ინგლისელი ოსტინდოეთის კომპანიამ მიიტაცა. 1956 წლიდან მალაბარის ტერიტორია შედის ინდოეთის კერალისა და მაისურის შტატების შემადგენლობაში.

## ლიტერატურა 
* ქსე, ტ. 6, გვ.377, თბ., 1983

კატეგორია:ინდოეთის გეოგრაფია
მაკუორი (მრავალმნიშვნელოვანი)

**მაკუორი** შეიძლება იყოს:
* მაკუორი — ქალაქი ავსტრალიაში
* მაკუორი — კუნძული წყნარ ოკეანეში

კატეგორია:მრავალმნიშვნელოვანი გვერდები გვარის შემცველი სიებით
ალიპი მესვეტე

250px|მინიატიურა|ალიპი მესვეტე
**ალიპი მესვეტე** (გ. 640) — მართლმადიდებელი ეკლესიის წმინდანი, ხსენების დღე არის ძველი სტილით 26 ნოემბერი, ახალი სტილით - 9 დეკემბერი. 

## ბიოგრაფია 
ღირსი ალიპი მესვეტე პაფლაგონიის ქალაქ ადრიანოპოლში დაიბადა. წმინდანს მამა ადრე გარდაეცვალა. დაქვრივებულმა დედამ მთელი ქონება გლახაკებს დაუნაწილა, შვილი ეპისკოპოს თეოდორეს მისცა აღსაზრდელად, თავად კი ტაძარში დაიწყო მსახურება და დიაკონისად კურთხევის ღირსი შეიქნა.

წმინდა ალიპის სიყმაწვილიდანვე სურდა, უფლისთვის მიეძღვნა თავი და განმარტოებულ ცხოვრებას ესწრაფოდა, მაგრამ ეპისკოპოსი თეოდორე არ იშორებდა. ერთხელ, როცა წმიდანი თავის ეპისკოპოსს ახლდა კონსტანტინოპოლში, მას საღვთო ხილვით გამოეცხადა წმინდა მოწამე ეფემია, რომელმაც ადრიანოპოლში დაბრუნება და მისი სახელობის ტაძრის აგება უბრძანა. ნეტარი დამორჩილდა ზეციურ კურთხევას და ადრიანოპოლელი ქრისტიანების შემოწირულობებით მიტოვებული წარმართული სასაფლაოს ადგილას წმიდა ეფემიას სახელობის ეკლესია ააშენა. ტაძრის გასწვრივ, ღია ცის ქვეშ, წარმართული საფლავის ქვაზე უფლის რჩეულმა სვეტი მოიწყო. ღირსი ალიპი ორმოცდაცამეტი წელი მოღვაწეობდა სვეტზე.

სიკვდილამდე თოთხმეტი წლით ადრე წმინდა ალიპის ფეხები ისე დაუავადდა, რომ დგომა ვეღარ შეძლო. უფლის რჩეული მოთმინებით და მადლობით იტანდა უმძიმეს სატანჯველებს. ღირსი მამის სვეტის სიახლოვეს თანდათან ორი - მამათა და დედათა მონასტერი დაარსდა.

ნეტარი ალიპი 640 წელს გარდაიცვალა, ასთვრამეტი წლის ასაკში. წმინდანის ნეშტი მის მიერვე დაარსებულ, წმინდა მოწამე ეფემიას სახელობის ტაძარში დაკრძალეს. ღირსი მამის უხრწნელ ნაწილებთან მრავალი სასწაულებრივი კურნება აღესრულებოდა.

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:VII საუკუნის ქრისტიანი წმინდანები
კატეგორია:გარდაცვლილი 640
წყალდიდობა

[მინი|წყალდიდობა [ფლორიდა (შტატი)|ფლორიდაში, აშშ, 2005 წელს]]
**წყალდიდობა** — წყლის დონის უეცარი მატება, განპირობებული თავსხმა წვიმებით ან თოვლის ინტენსიური დნობით. წყალდიდობა ძნელადპროგნოზირებადი მოვლენაა

## მდინარეთა წყალდიდობა 
მდინარეთა წყალდიდობა ოთხი ტიპისაა, რომლებიც ერთმანეთისაგან განმეორების სიხშირით, მასშტაბითა და მიყენებული ზიანის ოდენობით განსხვავდებიან. ესენია:

**უმნიშვნელო წყალდიდობა** დამახასიათებელია ვაკის მდინარეებისათვის, აღინიშნება 5-10 წელიწადში ერთხელ. წყალდიდობისას იფარება მდინარის მიმდებარე ტერიტორიის 1/10, არ იწვევს მნიშვნელოვან მატერიალურ ზარალს და არ არღვევს ცხოვრების ჩვეულებრივ რიტმს.

**მნიშვნელოვანი წყალდიდობა** დამახასიათებელია როგორც ვაკის, ისე მთის მდინარეებისათვის, აღინიშნება 20-25 წელიწადში ერთხელ. წყალდიდობისას იფარება მდინარის ხეობის მნიშვნელოვანი ნაწილი. იწვევს არსებით მატერიალურ ზარალს, მოსახლეობის გარკვეული ნაწილის ევაკუაციასა და ცხოვრების ჩვეული რიტმის შეცვლას.

**მასშტაბური წყალდიდობა** მოიცავს მდინარის მთელ აუზს, აღინიშნება 50-100 წელიწადში ერთხელ. ხშირ შემთხვევაში თითქმის მთლიანად იფარება მდინარის მიმდებარე ტერიტორია, დასახლებული პუნქტები. იწვევს დიდ მატერიალურ ზარალს, მკვეთრად ცვლის ადამიანთა ყოფა-ცხოვრებასა და სამეურნეო საქმიანობას, მოითხოვს მოსახლეობისა და მატერიალური ფასეულობების ევაკუაციას.

**კატასტროფული წყალდიდობა** — იტბორება უზარმაზარი ტერიტორიები, მთლიანად, პარალიზებულია ადამიანის საქმიანობა. მოიცავს არაერთი მდინარის აუზს, აღინიშნება 100-200 წელიწადში ერთხელ ან უფრო იშვიათად. ამგვარი წყალდიდობა იწვევს ადამიანთა მსხვერპლს, უდიდეს მატერიალურ ზარალს.

## იხილეთ აგრეთვე 
*ღვარცოფი

## ლიტერატურა 
*O'Connor, Jim E. and John E. Costa. (2004). ''The World's Largest Floods, Past and Present: Their Causes and Magnitudes* [Circular 1254]. ვაშინგტონი: U.S. Department of the Interior, U.S. Geological Survey.
*Thompson, M.T. (1964). *Historical Floods in New England'' [Geological Survey Water-Supply Paper 1779-M]. Washington, D.C.:[United States Government Printing Office.
* Powell, W. Gabe. 2009. Identifying Land Use/Land Cover (LULC) Using National Agriculture Imagery Program (NAIP) Data as a Hydrologic Model Input for Local Flood Plain Management. Applied Research Project. Texas State University–San Marcos 

## რესურსები ინტერნეტში 
*Flood Risk Management Research Consortium 
*International Flood Initiative
*UN-CECAR 

კატეგორია:წყალი
კატეგორია:ჰიდროლოგია
კატეგორია:სტიქიური უბედურებები
უმაღლესი ლიგა 2002—2003

**უმაღლესი ლიგა 2002-2003** — უმაღლესი ლიგის მეთოთხმეტე გათამაშება. გამარჯვებული გახდა თბილისის „დინამო“, მეორე ადგილზე გავიდა ქუთაისის „ტორპედო“, მესამეზე – „ვიტ ჯორჯია“.

## პირველი რაუნდი 
## მეორე რაუნდი 
### საჩემპიონო ჯგუფი 
### დამაქვეითებელი ჯგუფი 
## ფლეი–ოფი 
## იხილეთ აგრეთვე 
* საქართველოს თასი 2002-2003

კატეგორია:უმაღლესი ლიგის სეზონები
კატეგორია:2002 წელი ქართულ ფეხბურთში
კატეგორია:2003 წელი ქართულ ფეხბურთში
იოკო ონო

**იოკო ონო** (დ. 18 თებერვალი, 1933) — იაპონელი მხატვარი და მუსიკოსი. იგი უფრო მეტად ცნობილია, როგორც ჯონ ლენონის მეუღლე. ამავე დროს იგი არის ავანგარდული ჟანრის მუსიკის ცნობილი მოღვაწე.

## დისკოგრაფია 
### ალბომები 
[*] = ჯონ ლენონთან ერთად, ნომერი აღნიშნავს ადგილს აშშ ჩარტში
* *Unfinished Music No.1: Two Virgins* [*] (1968)
* *Unfinished Music No.2: Life with the Lions* [*] (1969)
* *Wedding Album* [*] (1969)
* *Yoko Ono/Plastic Ono Band* (1970) #182
* *Fly* (1971) #199
* *Some Time in New York City* [*] (1972) #48
* *Approximately Infinite Universe* (1972) #193
* *Feeling the Space* (1973)
* *A Story* (1974) (Unreleased until 1997)
* *Double Fantasy* [*] (1980) #1
* *Season of Glass* (1981) #49
* ''It's Alright (I See Rainbows)* (1982) #98
* *Milk and Honey* [*] (1984) #11
* *Starpeace* (1985)
* *Rising* (1995)
* *Blueprint for a Sunrise* (2001)
* *Yes, I'm a Witch* (2007)
* *Open Your Box* (2007)
* *Between My Head and the Sky* (2009)
* *Yokokimthurston* (2012)
* *Take Me to the Land of Hell* (2013)

### კრებულები, საკონცერტო ალბომები და EP დისკები 
* *Live Peace in Toronto 1969* [*] (1969) #10
* *Onobox* (1992)
* *Walking on Thin Ice* (1992)
* *New York Rock* (1994) (ამ მიუზიკლში დასი ასრულებს იოკოს სიმღერებს, თავად იოკო არ მონაწილეობს)
* *Rising Mixes* (1996)
* *Don't Stop Me! EP* (2009)

### მიძღვნები 
* *Every Man Has a Woman* (1984)
* *Mrs. Lennon'' (2010)

### სინგლები 
; B-გვერდები ჯონ ლენონის სინგლებიდან
* "Remember Love" (სინგლიდან "Give Peace a Chance") (1969)
* "Don't Worry, Kyoko" (სინგლიდან "Cold Turkey") (1969)
* "Who Has Seen the Wind?" (სინგლიდან "Instant Karma!") (1970)
* "Open Your Box" (სინგლიდან "Power to the People") (1971)
* "Why" (სინგლიდან "Mother") (1971)
* "Open Your Box" (სინგლიდან "Power to the People") (1971)
* "Listen, the Snow is Falling" on (სინგლიდან "Happy Xmas (War is Over)") (1971)
* "Kiss Kiss Kiss" (სინგლიდან "(Just Like) Starting Over") (1980)
* "Beautiful Boy" (სინგლიდან "Woman") (1981)
* "Yes, I'm Your Angel" (სინგლიდან "Watching the Wheels") (1981)
* "O'Sanity" (სინგლიდან "Nobody Told Me") (1984)
* "Sleepless Night" (სინგლიდან "I'm Stepping Out") (1984)
* "Your Hands (あなたの手）" (სინგლიდან "Borrowed Time") (1984)

## რესურსები ინტერნეტში 
* ოფიციალური საიტი.
* ჯგუფი The Plastic Ono Band.

კატეგორია:იაპონელი მხატვრები
კატეგორია:იაპონელი მუსიკოსები
კატეგორია:ჯონ ლენონი
კატეგორია:დაბადებული 1933
კატეგორია:დაბადებული 18 თებერვალი
კატეგორია:ცოცხალი ადამიანები
იაკობ განდეგილი

**იაკობ განდეგილი** — მართლმადიდებელი ეკლესიის წმინდანი, ხსენების დღე   არის ძველი სტილით 26 ნოემბერი, ახალი სტილით - 9 დეკემბერი.  

## ბიოგრაფია
ღირსი იაკობ განდეგილი სირიაში მოღვაწეობდა V საუკუნეში. იგი სიჭაბუკეშივე განერიდა ამ სოფელს და ჯერ ღირსი ზევინის (ხს. 7 მარტს), შემდეგ კი - წმიდა მირონის (ხს. 14 თებერვალს) ხელმძღვანელობით დაეუფლა მოსაგრე ცხოვრების წესებს. მოძღვრის კურთხევით ნეტარი იაკობი პატარა ქოხში დაეყუდა, სადაც სრულ განმარტოებაში იღვაწა რამდენიმე წლის მანძილზე, შემდეგ კი უდაბურ და უნაყოფო მთაზე დასახლდა და ღია ცის ქვეშ დაიწყო ცხოვრება. წმინდანი მოთმინებით იტანდა ზაფხულის პაპანაქებას და ზამთრის სუსხს. ამ უჩვეულო ღვაწლს შემდგარი მოსაგრე გამუდმებით ლოცულობდა. მისი საზრდელი მხოლოდ წყალში ჩამბალი ქერი იყო. წმინდა მამა მთაზე ცხოვრებისას ატარებდა ბორკილებს, რომელიც ისეთი მოყვანილობის იყო, რომ მას აიძულებდა, გამუდმებით წელში მოხრილი ყოფილიყო. დიდ ღვაწლს შემდგარს ბოროტი სულები გააფთრებით ესხმოდნენ თავს, მაგრამ ნეტარი ახოვნად იგერიებდა მათ შემოტევებს. უფალმა სნეულთა კურნების, არაწმიდა სულების განსხმისა და მკვდართა აღდგინების ნიჭი მიმადლა თავის სათნომყოფელს. წმინდა იაკობმა მთელს აღმოსავლეთში გაითქვა სახელი. სულიერი და ხორციელი ტკივილებით შეჭირვებული ურიცხვი ხალხი მიდიოდა მასთან შემწეობის სათხოვნელად. მიიცვალა 457 წელს.

## ლიტერატურა
* „წმიდანთა ცხოვრება“, ტომი IV, თბილისი, 2003 წ.

კატეგორია:V საუკუნის ქრისტიანი წმინდანები
კატეგორია:გარდაცვლილი 457
გოსფორდი

**გოსფორდი** () — ქალაქი ავსტრალიის ახალი სამხრეთი უელსის შტატში. მდებარეობს კონტინენტის სამხრეთ ნაწილში. 2011 წლის მონაცემებით ქალაქის მოსახლეობა შეადგენს 162 440 კაცს, მოსახლეობის საშუალო სიმჭიდროვე — 172,81 კაცი კმ²-ზე. ფართობი — 940 კმ². გოსფორდი მოქცეულია სიდნეის აგლომერაციის ფარგლებში. შტატის ადმინისტრაციულ ცენტრ სიდნეიდან დაშორებულია 76 კილომეტრით. ნალექების წლიური რაოდენობა შეადგენს 1306 მმ-ს. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო.

## დაძმობილებული ქალაქები 
*  ედოგავა, იაპონია
*  ნიტრა, სლოვაკეთი

## რესურსები ინტერნეტში
* გოსფორდის საქალაქო საბჭო 
* Central Coast Tourism 
* Gosford Chamber of Commerce 

## სქოლიო
პალადი თესალონიკელი

**პალადი თესალონიკელი** — მართლმადიდებელი ეკლესიის წმინდანი, ხსენების დღე   არის ძველი სტილით 27 ნოემბერი, ახალი სტილით - 10 დეკემბერი.  

## ბიოგრაფია
ღირსი პალადი თესალონიკში დაიბადა. იგი ალექსანდრიაში მოსაგრეობდა VI-VII საუკუნეების მიჯნაზე და ღვთივსათნო ღვაწლით გაბრწყინებული მშვიდობით მიიცვალა ღრმა მოხუცებულობაში.

## ლიტერატურა
* „წმიდანთა ცხოვრება“, ტომი IV, თბილისი, 2003 წ.

კატეგორია:VI საუკუნის ქრისტიანი წმინდანები
იაკობ სპარსი

thumb|250px|წმინდა იაკობ სპარსი
**იაკობ სპარსი** (გ. 421) — მართლმადიდებელი ეკლესიის წმინდანი, ხსენების დღე   არის ძველი სტილით 27 ნოემბერი, ახალი სტილით - 10 დეკემბერი.  

## ბიოგრაფია
წმინდა დიდმოწამე იაკობ სპარსი სპარსეთის ქალაქ ბეთ-ლაპეტში მცხოვრები მდიდარი და დიდებული ქრისტიანული ოჯახიდან იყო და ცოლადაც მართლმორწმუნე ქალი ჰყავდა. მეუღლეები შვილებს კეთილმსახურებით ზრდიდნენ და ლოცვისა და წმინდა წერილის სიყვარულს უნერგავდნენ. იაკობს სპარსეთის სამეფო კარზე მაღალი თანამდებობა ეკავა. ერთხელ, ლაშქრობის დროს, იგი მოიხიბლა მეფის გულმოწყალებით, ვერ გაბედა საჯაროდ ეღიარებინა თავისი სარწმუნოება და უსჯულო ხელისუფალთან ერთად კერპებს მსხვერპლი შესწირა. იაკობის ცოლმა და დედამ ეს რომ შეიტყვეს, ძლიერ დამწუხრდნენ, მამხილებელი წერილით მიმართეს მას და სინანულისკენ მოუწოდეს. წერილი რომ წაიკითხა, იაკობი ხმამაღლა ატირდა და ღმერთს პატიება შესთხოვა. წმინდანის თანამებრძოლებმა გაიგონეს, როგორ ლოცულობდა იგი ქრისტეს მიმართ და მეფესთან დაასმინეს. სულიწმიდით განმტკიცებულმა იაკობმა დაკითხვაზე მხნედ აღიარა ქრისტე. ამჯერად მეფის ვერანაირმა მუქარამ და შეგონებამ ვერ გადადრიკა იგი ჭეშმარიტი სარწმუნოებისაგან. მაშინ რისხვით აღსავსე თვითმპყრობელმა ბრძანა, ნეტარისთვის წამებით ამოეხადათ სული. იაკობს თითო-თითოდ მოჰკვეთეს ჯერ ხელისა და ფეხის თითები, შემდეგ კი ხელ-ფეხი. წმინდანი დაუდუმებლად ლოცულობდა და მადლობას სწირავდა ღმერთს იმისთვის, რომ ჩადენილი ცოდვის ტანჯვით გამოსყიდვის საშუალება მიეცა. ბოლოს ნეტარ მოწამეს თავი მოჰკვეთეს, ეს მოხდა 421 წელს.

## ლიტერატურა
* „წმიდანთა ცხოვრება“, ტომი IV, თბილისი, 2003 წ.
## რესურსები ინტერნეტში
*დიდმოწამე იაკობ სპარსი
კატეგორია:V საუკუნის ქრისტიანი წმინდანები
კატეგორია:გარდაცვლილი 421
კატეგორია:დაბადების წელი უცნობია
რომანოზ საკვირველთმოქმედი

**რომანოზ საკვირველთმოქმედი** — მართლმადიდებელი ეკლესიის წმინდანი, ხსენების დღე   არის ძველი სტილით 27 ნოემბერი, ახალი სტილით - 10 დეკემბერი.  

## ბიოგრაფია
ღირსი რომანოზ საკვირველთმოქმედი ქალაქ როსაში დაიბადა და ანტიოქიის მახლობლად მოსაგრეობდა V საუკუნეში. დაუცხრომელი ღვაწლისთვის უფალმა მას განჭვრეტისა და კურნების ნიჭი მიმადლა. წმინდანის ლოცვებით მრავალი უშვილო დედაკაცი დაიხსნა ბერწობისაგან. წმინდა რომანოზი მკაცრი მმარხველი იყო და ჯვალოს ქვეშ მძიმე ჯაჭვებს ატარებდა. ნეტარმა მრავალი წელი იცხოვრა დაყუდებაში ისე, რომ ცეცხლი არ აუნთია. ბოლოს ღრმად მოხუცებულმა ღირსმა მამამ მშვიდობით შეჰვედრა სული უფალს.

## ლიტერატურა
* „წმიდანთა ცხოვრება“, ტომი IV, თბილისი, 2003 წ.

კატეგორია:V საუკუნის ქრისტიანი წმინდანები
დირჰემი

[მინი|[ომაიანების ერთ-ერთი პირველი ვერცხლის დირჰემი]]
მინი|ომაიანების ხალიფატის გვიანდელი ვერცხლის დირჰემი
**დირჰემი**, იგივე დირჰამი () — ძველი არაბული ვერცხლის მონეტა. ტერმინი მომდინარეობს ბერძნულიდან (იხ. დრაქმა).

იჭრებოდა 698-699 წლებიდან; მისი წონა VII საუკუნის ბოლოსათვის 2,7–2,9 გ. დირჰემის შუბლზე ქუფური შრიფტით წარწერილი იყო რელიგიური ფორმულა და ცნობები ზარაფხანისა და მოჭრის დროის შესახებ; ზურგზე — ყურანის სურები. ამგვარი დირჰემი იჭრებოდა არაბთა სახალიფოს ყველა ზარაფხანაში ბაქტრიიდან ესპანეთამდე. 

ჰიჯრის 85 (704-705 წწ.) დირჰემი თბილისის ზარაფხანაშიც მოიჭრა. VIII საუკუნიდან არაბულმა (ქუფურმა) დირჰემმა მტკიცედ მოიკიდა ფეხი აღმოსავლეთ საქართველოს სამონეტო სისტემაში; ის მრავლადაა აღმოჩენილი არქეოლოგიური გათხრებისას. ძველ ქართულ წყაროებში ვერცხლის ფულის, ანუ არაბული დირჰემის, აღსანიშნავად იხმარებოდა ტერმინი „დრამა“.

## ფულის ერთეული 
ამჟამად დირჰემი არის ფულის ერთეულის სახელწოდება მაროკოსა და არაბთა გაერთიანებულ საამიროებში, მისი ვარიანტი (დრამი) — სომხეთში, ასევე ხურდა ფულის სახელი იორდანიაში (დინარის 1/10), კატარში (რიალის 1/100), ლიბიაში (დინარის 1/1000) და ტაჯიკეთში (სომონის 1/100).

## ლიტერატურა
კატეგორია:მონეტები
კატეგორია:ფულის ერთეულები
კატეგორია:მასის საზომი ერთეულები
აშრაფი

**აშრაფი** (არაბ.–სპარს. აშრაფ — კეთილშობილი, ბრწყინვალე) — ოქროს მონეტის სახელწოდება სპარსეთში ისმაილ I-ის მეფობიდან (1502-1524 წწ.) 1932 წლის ფულის რეფორმამდე; თავდაპირველად იწონიდა 3,5 გრ.; აშრაფის შუბლზე ეწერა შიიტური რელიგიური სიმბოლო და 12 იმამის სახელი, ზურგზე — შაჰის სადიდებელი ლექსი, მოჭრის ადგილი და თარიღი. იშვიათად იჭრებოდა და უპირატესად მემორიალურ ხასიათს ატარებდა. ცნობილია თბილისის ზარაფხანაში 1747 წელს მოჭრილი 2,69 გრამიანი აშრაფი

## ლიტერატურა
კატეგორია:მონეტები
კატეგორია:ირანის ისტორია
თეოდორო ობიანგ ნგემა მბასოგო

**თეოდორო ობიანგ ნგემა მბასოგო**  (; დ. 5 ივნისი 1942, აკოაკანი, ესპანური გვინეა) - ეკვატორული გვინეის პრეზიდენტი 1979 წლის 3 აგვისტოდან.

## ბიოგრაფია
დაამთავრა სარაგოსას სამხედრო აკადემია. 1968 წელს დამოუკიდებლობის მიღების შემდეგ მიიღო ლეიტენანტის წოდება, გახდა ბიოკოს  გუბერნატორი და ეროვნული გვარდიის ხელმძღვანელი. 1979 წელს სამხედრო გადატრიალების შედეგად დაამხო მოქმედი პრეზიდენტი ფრანსისკო მასიას ნგემა (საკუთარი ბიძა) და დაიკავა ქვეყნის მეთაურის თანამდებობა.

## რესურსები ინტერნეტში 
* President Obiang's address to the 63rd session of the United Nations General Assembly 
* Honorary Consul for Equatorial Guinea
* Who's Africa's Worst Dictator? Hint: It's probably not Robert Mugabe  
* "Torture and Poverty in Equatorial Guinea", Alexander Smoltczyk, *Der Spiegel* 
* Amidst Poverty, Equatorial Guinea Builds Lavish City to Host African Union

კატეგორია:ეკვატორული გვინეის პრეზიდენტები
კატეგორია:დაბადებული 1942
კატეგორია:დაბადებული 5 ივნისი
კატეგორია:ცოცხალი ადამიანები
კატეგორია:ლიდერები რომლებმაც ძალაუფლება ხელში აიღეს პუტჩით
ალექსანდრე მაკედონელის სტატერი

**ალექსანდრე მაკედონელის სტატერი** — ოქროს მონეტა, მოჭრილი ალექსანდრე მაკედონელის სახელით ძვ. წ. IV საუკუნეში, საშუალო წონა 8,6 გრ. ასრულებდა საერთაშორისო ფულის ერთეულის როლს. მონეტის შუბლზე გამოსახულია მუზარადიანი ათენას პროფილი, ზურგზე — ფრთოსანი ქალღმერთი ნიკე და ბერძნული ზედწერილი: „Alexandru“ ან „Basileös Alexandru“ („ალექსანდრესი“ ან „ალექსანდრე მეფისა“). მეფის ტიტულის მოთავსება ალექსანდრე დიდმა თავის მონეტაზე ძვ. წ. 329 წლიდან დაიწყო.

ალექსანდრე მაკედონელის სტატერი გავრცელებული იყო საქართველოშიც. აღმოჩენილია სოფ. ჭიორაში (ონის მუნიციპალიტეტი), რიყე (ზუგდიდის მუნიციპალიტეტი), ბაბუშერა (გულრიფშის მუნიციპალიტეტი), ფიჭვნარი (ქობულეთის მუნიციპალიტეტი), ვანი (ვანის მუნიციპალიტეტი), მცხეთასა და სვანეთში (მდ. ნეკრესის ველი, სოფ. ჭუბერიდან 20 კმ.; სოფ. თავრალი, ჭუბერი, ზემო მარხი).

## ლიტერატურა
კატეგორია:მონეტები
ეკვატორული გვინეის პროვინციები

ადმინისტრაციული თვალსაზრისით **ეკვატორული გვინეა** იყოფა 2 რეგიონად და 7 პროვინციად:

პროვინციები თავის მხრივ იყოფა რაიონებად.

## იხილეთ აგრეთვე
* ISO 3166-2:GQ

## სქოლიო
*
ჩრდილოეთ ბიოკოს პროვინცია

**ჩრდილოეთ ბიოკოს პროვინცია** () — ეკვატორული გვინეის 7-იდან ერთ-ერთი პროვინცია. ფართობი — 776 კმ², 2015 წლის აღწერის წინასწარი მონაცემებით მისი მოსახლეობა შეადგენს 299 836 ადამიანს, მოსახლეობის სიდიდით წარმოადგენს მეორე პროვინციას ქვეყანაში. ადმინისტრაციული ცენტრია — მალაბო, რომელიც ასევე ეკვატორული გვინეის და კუნძულოვანი რეგიონის დედაქალაქიცაა.

## გეოგრაფია 
thumb|left|270px|პროვინციის მდებარეობა კუნძულ ბიოკოზე.
მდებარეობს კუნძულ ბიოკოს ჩრდილოეთ ნაწილში. სამხრეთიდან ესაზღვრება სამხრეთ ბიოკოს პროვინციას. გარს ეკვრის ბიაფრის ყურის (გვინეის ყურის შემადგენელი ნაწილი) წყლები.

## ადმინისტრაციული დაყოფა 
პროვინცია დაყოფილია 3 მუნიციპალიტეტად:
* მალაბო (Malabo)
* ბანი (Baney)
* რებოლა (Rebola)

## მოსახლეობა 
პროვინციის მოსახლეობის მნიშვნელოვანი ნაწილი ბუბის ტომის ხალხია, რომლებიც ლაპარაკობენ ბუბის ენაზე.

## რესურსები ინტერნეტში
* ჩრდილოეთ ბიოკოს პროვინცია 

## სქოლიო
კატეგორია:ეკვატორული გვინეის პროვინციები
დიდმოწამე ეკატერინე

thumb|250px|წმინდა ეკატერინე
**დიდმოწამე ეკატერინე** (; დ. 287— გ. 305) — მართლმადიდებელი ეკლესიის წმინდანი, [ხსენების დღე — ].

## ბიოგრაფია 
დიდმოწამე ეკატერინე ეგვიპტის ალექსანდრიის მმართველის, კონსტის ასული იყო.  იგი დაიბადა 287 წელს ალექსანდრიაში. 

ეკატერინე მოწამეობრივად აღესრულა იმპერატორ მაქსიმინუსის (305-313 წწ.) მმართველობის პერიოდში. ალექსანდრიაში ჩასული იმპერატორი წარმართულ დღესასწაულს დაესწრო. 

მსხვერპლად ადამიანებსაც სწირავდნენ - დაუნდობლად ყრიდნენ ცეცხლში ქრისტეს მიმდევრებს. ეკატერინემ თვით იმპერიის მთავარ ქურუმებსა და უღმრთო იმპერატორ მაქსიმინეს მიმართა. მან ვინაობა განაცხადა, დაუფარავად აღიარა თავისი სარწმუნოება და ბრძნულად ამხილა წარმართები. ეკატერინეს სილამაზემ მეფე მოხიბლა. იმპერატორმა იმპერიის ორმოცდაათ ყველაზე განსწავლულ ბრძენკაცს მოუხმო, მაგრამ ეკატერინემ სიტყვიერ პაექრობაში დაჯაბნა ისინი და ყველანი ქრისტიანობაზე მოაქცია, რის შემდეგაც იმპერატორის ბრძანებით ისინი ცეცხლში დაწვეს.

იმპერატორმა საწამებლად შეაგდო ეკატერინეც, შემდეგ კი საპყრობილეში გამოამწყვდია. დედოფალმა ავგუსტამ, რომელსაც ბევრი სმენოდა ეკატერინეს შესახებ, მისი ხილვა მოიწადინა. დედოფალი გააოცა მისმა სულის სიმტკიცემ. 

მომდევნო დღეს ეკატერინე კვლავ სამსჯავროზე წარადგინეს, ბორბალზე წამებით დაემუქრნენ და კიდევ ერთხელ მოსთხოვეს ქრისტეს უარყოფა და ცრუღვთაებებისთვის მსხვერპლის შეწირვა. მან კიდევ ერთხელ აღიარა მაცხოვარი. იგი თავად მიუახლოვდა ბორბლებს, მაგრამ ანგელოზმა შემუსრა წამების იარაღები და მიმოფანტულმა ნამსხვრევებმა ბევრი წარმართი იმსხვერპლა. ეს სასწაული რომ იხილეს, დედოფალმა ავგუსტამ და მხედართუფროსმა პორფირიმ ორას მეომართან ერთად დაუფარავად აღიარეს ქრისტიანობა, რისთვისაც ყველა სიკვდილით დასაჯეს. მაქსიმინე ისევ შეეცადა ეკატერინეს ცთუნებას და ამჟამად ცოლობა შესთავაზა მას, მაგრამ პასუხად უარი მიიღო. ეკატერინემ მტკიცედ განაცხადა, რომ ქრისტეს ერთგული რჩებოდა, ლოცვა აღავლინა მისადმი და თავად დადო თავი ჯალათის კუნძზე. უსჯულოებმა მარტვილს თავი მოჰკვეთეს. ეკატერინეს ცხედარი სინას მთაზე გადაიტანეს. VI საუკუნეში მიაკვლიეს მის პატიოსან თავსა და მარცხენა ხელს და გადააბრძანეს იმპერატორ იუსტინიანეს (527-565; ხს. 27 ნოემბერს) მიერ აგებულ სინას მონასტრის ტაძარში.

## იხილეთ აგრეთვე 
* სინის წმინდა ეკატერინეს მონასტერი

## ლიტერატურა 
* წმიდანთა ცხოვრება, ტომი IV, თბ., 2003

## რესურსები ინტერნეტში
* ეკატერინე 

კატეგორია:IV საუკუნის ქრისტიანი წმინდანები
კატეგორია:დაბადებული 287
კატეგორია:გარდაცვლილი 305
ცენტრო-სურის პროვინცია

**ცენტრო-სურის პროვინცია** () — ეკვატორული გვინეის 7-დან ერთ-ერთი პროვინცია. ფართობი — 9931 კმ², 2015 წლის აღწერის წინასწარი მონაცემებით მისი მოსახლეობა შეადგენს 141 903 ადამიანს. ადმინისტრაციული ცენტრი — ევინაიონგი.

## გეოგრაფია 
მდებარეობს ეკვატორული გვინეის კონტინენტური რეგიონის ცენტრალურ ნაწილში. გადაჭიმულია ჩრდილოეთით მდებარე კამერუნის სახელმწიფო საზღვრიდან, სამხრეთით მდებარე გაბონის სახელმწიფო საზღვრამდე. დასავლეთით ესაზღვრება ლიტორალის პროვინციას, ჩრდილო-აღმოსავლეთიდან კე-ნტემის პროვინციას, აღმოსავლეთიდან ველე-ნზასის პროვინციას.

## ადმინისტრაციული დაყოფა 
პროვინცია დაყოფილია 5 მუნიციპალიტეტად:
* ევინაიონგი (Evinayong)
* ნიეფანგი (Niefang)
* აკურენამი (Akurenam)
* ბიკურგა (Bicurga)
* ნკიმი (Nkimi)

## ლიტერატურა
* Evolución y Distribución de la población total por sexo y región 

## სქოლიო
კატეგორია:ეკვატორული გვინეის პროვინციები
სამხრეთ ბიოკოს პროვინცია

**სამხრეთ ბიოკოს პროვინცია** () — ეკვატორული გვინეის 7-იდან ერთ-ერთი პროვინცია. ფართობი — 1241 კმ², 2015 წლის აღწერის წინასწარი მონაცემებით მისი მოსახლეობა შეადგენს 34 627 ადამიანს,. ადმინისტრაციული ცენტრი — ლუბა.

## გეოგრაფია 
მდებარეობს კუნძულ ბიოკოს სამხრეთ და ცენტრალურ ნაწილში. ჩრდილოეთიდან ესაზღვრება ჩრდილოეთ ბიოკოს პროვინციას. გარს ეკვრის ბიაფრის ყურის (გვინეის ყურის შემადგენელი ნაწილი) წყლები.

## ადმინისტრაციული დაყოფა 
პროვინცია დაყოფილია 2 მუნიციპალიტეტად:
* ლუბა (Luba)
* რიაბა (Riaba)

## რესურსები ინტერნეტში
* ბიოკოს გეოგრაფია და გეოლოგია 

## სქოლიო
კატეგორია:ეკვატორული გვინეის პროვინციები
ლიტორალის პროვინცია (ეკვატორული გვინეა)

**ლიტორალის პროვინცია** () — ეკვატორული გვინეის 7-დან ერთ-ერთი პროვინცია. ფართობი — 6665 კმ², 2015 წლის აღწერის წინასწარი მონაცემებით მისი მოსახლეობა შეადგენს 366 130 ადამიანს., იგი ყველაზე მრავალრიცხოვანი მოსახლეობის მქონე პროვინციაა ქვეყანაში. ადმინისტრაციული ცენტრი — ბატა, რომელიც ასევე კონტინენტური გვინეის რეგიონის ადმინისტრაციული ცენტრიცაა.

## გეოგრაფია 
მდებარეობს ეკვატორული გვინეის კონტინენტური ნაწილის დასავლეთში. გადაჭიმულია ჩრდილოეთით მდებარე კამერუნის სახელმწიფო საზღვრიდან, სამხრეთით მდებარე გაბონის სახელმწიფო საზღვრამდე. აღმოსავლეთიდან ესაზღვრება ცენტრო-სურის პროვინციას. ეკვატორული გვინეის კონტინენტური პროვინციებიდან ერთადერთია, რომელიც გადის ატლანტის ოკეანეზე.

## ადმინისტრაციული დაყოფა 
პროვინცია დაყოფილია 7 მუნიციპალიტეტად:
* ბატა (Bata)
* მბინი (Mbini)
* კოგო (Kogo)
* მაჩინდა (Machinda)
* ბიტიკა (Bitika)
* კორისკო (Corisco)
* რიო-კამპო (Río Campo)

## ლიტერატურა
* ლიტორალი 
* Evolución y Distribución de la población total por sexo y región

## სქოლიო
კატეგორია:ეკვატორული გვინეის პროვინციები
კე-ნტემის პროვინცია

**კე-ნტემის პროვინცია** () — ეკვატორული გვინეის 7-დან ერთ-ერთი პროვინცია. ფართობი — 3943 კმ², 2015 წლის აღწერის წინასწარი მონაცემებით მისი მოსახლეობა შეადგენს 183 331 ადამიანს,. ადმინისტრაციული ცენტრი — ებებიინი.

## გეოგრაფია 
მდებარეობს ეკვატორული გვინეის კონტინენტური ნაწილის ჩრდილო-აღმოსავლეთ ნაწილში. დასავლეთიდან ესაზღვრება ცენტრო-სურის პროვინციას, სამხრეთიდან ველე-ნზასის პროვინციას, ჩრდილოეთიდან კამერუნს და აღმოსავლეთიდან გაბონს.

## ადმინისტრაციული დაყოფა 
პროვინცია დაყოფილია 6 მუნიციპალიტეტად:
* ებებიინი (Ebibeyín)
* ბიჯაბიჯანი (Bidjabidján)
* მიკომესენგი (Micomeseng)
* ნკუე (Ncue)
* ნსანგი (Nsang)
* ნსოკი (Nsok)

## ლიტერატურა
* Evolución y Distribución de la población total por sexo y región 

## სქოლიო
კატეგორია:ეკვატორული გვინეის პროვინციები
ანობონის პროვინცია

**ანობონის პროვინცია** () — ეკვატორული გვინეის 7-დან ერთ-ერთი პროვინცია. მდებარეობს ეკვატორული გვინეის ოკეანურ ნაწილში. იგი წარმოადგენს ამავე დასახელების კუნძულს ატლანტის ოკეანის გვინეის ყურეში. ფართობი — 17 კმ². 2015 წლის აღწერის წინასწარი მონაცემებით მისი მოსახლეობა შეადგენს 5232 ადამიანს. უპირატესი ენა — ანობონური (პორტუგალურ-კრეოლური ენებიდან ერთ-ერთი). 1973-1979 წლებში ეწოდებოდა **პაგალუ**. ადმინისტრაციული ცენტრი — სან-ანტონიო-დე-პალე.

## გეოგრაფია 
thumb|right|275px|კუნძულ ანობონის რუკა
thumb|right|275px|კუნძულ ანობონის მდებარეობა
კუნძული მთიანია, ვულკანური წარმოშობის, ნაყოფიერი ნიადაგით. კუნძული ანობონი წარმოადგენს სტრატოვულკანის ეროდირებულ ზედაპირს ოკეანის ფსკერიდან დაახლოებით 5000 მეტრ სიმაღლეზე, რომელიც წარმოიშვა ოკეანის ქერქზე. მისი საძირკველი, რომელიც თვალითაც სჩანს, აგებულია პალაგონიტური ბრექჩიებით, რომლებიც შეიცავენ კლინოპიროქსენის და ოლივინის ფენოკრისტებს და მეგაკრისტებს. ისინი გარღვეულია ანკარამიტული ბაზანიტების სუბვერტიკალური დაიკებით. ეროზიული ზემოქმედებით ქვედა კომპლექსი გადაფარულია ბაზანიტური ნაკადებით, რომელთაგან ქვედას აქვს 18,4 მილიონი წლის ასაკი. თავის მხრივ, ისინი ასევე გარღვეულია 5,35 მილიონი წლის ასაკის დაიკებით. უკანასკნელ სტადიებში მიმდინარეობდა ტრისტანიტული და ტრაქიტული გუმბათების წარმოქმნა, რომელთაგან ყველაზე უფრო დიდია — პიკო-დე-ფუეგო (). კლიმატი ეკვატორულია, მუდმივად ნოტიო.

## ისტორია 
კუნძული ანობონი 1473 წლის 1 იანვარს აღმოაჩინეს პორტუგალიელებმა, ამიტომაც მიიღო დასახელება, რომელიც ნიშნავს ახალი წლის მილოცვას (სიტყვასიტყვით «კეთილი წელი»). კუნძულ ბიოკოსთან (ფერნანდო პო) და ეკვატორული გვინეის თანამედროვე სანაპიროსთან ერთად 1778 წელს შეუერთდა ესპანეთს. 1968 წელს გახდა დამოუკიდებელი ეკვატორული გვინეის ნაწილი.

## ადმინისტრაციული დაყოფა 
პროვინცია დაყოფილია 2 მუნიციპალიტეტად: სან-ანტონიო-დე-პალე და მაბანა, რომლებიც იყოფიან 3 რაიონად: ანგანჩი, აუალი და მაბანა.

## ეკონომიკა 
კუნძული ეკვატორული გვინეისათვის წარმოადგენს სტრატეგიულ ინტერესს. ამ კუნძულის ფლობა ქვეყნის ხელისუფლებას უფლებას აძლევს სან-ტომე და პრინსიპის სამხრეთით მდებარე ვრცელი საზღვაო არეალი განიხილოს, როგორც საკუთარი განსაკუთრებული ეკონომიკური ზონა, რომელიც პოტენციურად მდიდარია ნავთობის საბადოებით. ამას გარდა, კუნძული გამოიყენება ტოქსიკური და რადიოაქტიური ნარჩენების დასამარხად.

## რესურსები ინტერნეტში 
* Gulf of Guinea Conservation Group 
* http://www.icex.es/staticFiles/GuineaEcuatorial_6814_.pdf 
* http://www.iradier.org/colaboracion5.htm 
* Ghuty Mamae: La esencia de Annobón 

## სქოლიო
კატეგორია:ეკვატორული გვინეის პროვინციები
პალმერსტონი (ავსტრალია)

**პალმერსტონი** () — ქალაქი ავსტრალიაში, მდებარეობს ქვეყნის ჩრდილოეთში, ტიმორის ზღვის სანაპიროზე. შედის ჩრდილოეთი ტერიტორიის შემადგენლობაში. 2011 წლის აღწერის მონაცემებით მისი მოსახლეობა შეადგენს 27 618 კაცს, საშუალო სიმჭიდროვე კი 522,08 ადამიანს კმ²-ზე. პალმერსტონი შტატის ადმინისტრაციული ცენტრ დარვინიდან დაშორებულია 21 კილომეტრით, ხოლო ალის-სპრინგსიდან — 1478 კილომეტრით. პალმერსტონს ქალაქის სტატუსი მიენიჭა 1981 წელს.

## რესურსები ინტერნეტში 
* პალმერსტონი
* პალმერსტონის ქალაქის საბჭოს საიტი
* Palmerston City Council Library Service 
* ჩრდილოეთი ტერიტორიის ოფიციალური საიტი
* ჩარლზ დარვინის უნივერსიტეტის საიტი

## სქოლიო
კატეგორია:ჩრდილოეთი ტერიტორიის ქალაქები
ბიკერტონი

**ბიკერტონი** () — კუნძული კარპენტარიის ყურის დასავლეთ ნაწილში (ჩრდილოეთი ტერიტორია, ავსტრალია).

## გეოგრაფია 
ბიკერტონი წარმოადგენს მცირე კუნძულს, კარპენტარიის ყურის დასავლეთ ნაწილში, დაახლოებით ნახევარკუნძულ არნემ-ლენდისა და კუნძულ გრუტ-აილენდის შუაში. მანძილი ავსტრალიის კონტინენტურ ნაწილთან შეადგენს 8 კმ-ს, ხოლო გრუტ-აილენდამდე 13 კმ-ს. კუნძულის ფართობია — 119,3 კმ². სანაპირო ზოლის სიგრძე — 955,7 კმ. უმაღლესი წერტილი აღწევს 78 მეტრს.

## ისტორია 
კუნძული აღმოჩენილი იქნა 1803 წლის 4 იანვარს ბრიტანელი მეზღვაურის მეთიუ ფლინდერსის მიერ, რომელმაც მას სახელად დაარქვა ბიკერტონი ბრიტანელი ადმირალის რიჩარდ ბიკერტონის პატივსაცემად ().

## მოსახლეობა 
ბიკერტონის მოსახლეობის რაოდენობა 2011 წლის აღწერის მონაცემებით შეადგენს 176 ადამიანს. კუნძულზე არსებობს სამი დასახლება, ყველაზე დიდია მილიაკბურა (), რომელიც მდებარეობს კუნძულის აღმოსავლეთ სანაპიროზე. ბიკერტონი ძირითადად დასახლებულია ავსტრალიელი აბორიგენებით, რომლებიც ლაპარაკობენ ენინტილიაკვას ენაზე.

## სქოლიო
კატეგორია:ავსტრალიის კუნძულები
კატეგორია:ჩრდილოეთი ტერიტორია
კატეგორია:კუნძულები ანბანის მიხედვით